Michalis' ferieboliger ligger centralt i forhold til spisesteder og butikker og i forhold til Chania By, som har mange seværdigheder. Lige i nærheden af Michalis' ferieboliger er der rigtig dejlige badestrande, og vores foretrukne badestrand er Sunset Beach, som ligger i en gåafstand fra Elea på ca. 10 minutter. Såvel swimmingpoolen hos Elea som havet ved Sunset Beach er virkelig indbydende og børnevenlig, og samtidig er selve ferieboligen hos Michalis en virkelig god, tryg og velindrettet ramme for børnefamilier og andre besøgende. Endvidere vil vi femhæve de gode indkøbsmuligheder, som ligger placeret i forhold til ferieboligen, idet vi dagligt har draget nytte af disse indkøbsmuligheder. Feriekomplekset ligger særdeles hensigtsmæssigt placeret i forhold til, at der ikke er trafikstøj og anden udefrakommende larm. Vi har sammen med vore børn nydt en dejlig og afslappende ferie i rolige og trygge omgivelser - ved en rigtig god pool og et dejligt hav -, hvilket vi er særdeles taknemmelige for og tilfredse med. Hermed vil vi varmt anbefale andre - også familie og venner - at leje en feriebolig hos Michalis og familie. Elea Apartments er et særdeles godt valg i forhold til prisen, og Michalis og hele familien deltager aktivt og positivt i dit ophold. Vi har oplevet, at vi som feriegæster har kunnet være private. Samtidig har vi oplevet, at vi til en hver tid har kunnet henvende os til værtsparret, hvis det har været nødvendigt.

Vi ankom til ferieboligen ved midnatstid. Michalis og familien havde sørget for et velkomstopslag på porten ind til feriekomplekset, hvorpå vi kunne læse vores navn samt instruks til beliggenheden af egen feriebolig m.v. Dette var en stor hjælp, og vi følte os meget trygge og velkomne.

Alt i alt: Et trygt og godt sted at være!

De allerbedste anbefalinger og hilsner fra

Lars Kristian, Maj-Britt og tvillingedøtre, Denmark